CELEX: 62010CA0112
Language: da
Date: 2011-11-17 00:00:00
Title: Sag C-112/10: Domstolens dom (Første Afdeling) af 17. november 2011 — Procureur-generaal bij het Hof van Beroep te Antwerpen mod Zaza Retail BV (anmodning om præjudiciel afgørelse fra Hof van Cassatie van België — Belgien) (Forordning (EF) nr. 1346/2000 — insolvensbehandlinger — indledning af en territorial insolvensbehandling — bestemmelser i den gældende nationale lovgivning, der forhindrer indledningen af en hovedinsolvensbehandling — kreditor, som har ret til at indgive begæring om territorial insolvensbehandling)

28.1.2012   
            
            
               DA
            
            
               Den Europæiske Unions Tidende
            
            
               C 25/7
            
         
      Domstolens dom (Første Afdeling) af 17. november 2011 — Procureur-generaal bij het Hof van Beroep te Antwerpen mod Zaza Retail BV (anmodning om præjudiciel afgørelse fra Hof van Cassatie van België — Belgien)
      (Sag C-112/10) (1)
      
      (Forordning (EF) nr. 1346/2000 - insolvensbehandlinger - indledning af en territorial insolvensbehandling - bestemmelser i den gældende nationale lovgivning, der forhindrer indledningen af en hovedinsolvensbehandling - kreditor, som har ret til at indgive begæring om territorial insolvensbehandling)
      (2012/C 25/11)
      Processprog: nederlandsk
      
         Den forelæggende ret
      
      Hof van Cassatie van België
      
         Parter i hovedsagen
      
      
         Sagsøger: Procureur-generaal bij het Hof van Beroep te Antwerpen
      
         Sagsøgt: Zaza Retail BV
      
         Sagens genstand
      
      Anmodning om præjudiciel afgørelse — Hof van Cassatie van België — fortolkning af artikel 3,stk. 4, litra a) og b), i Rådets forordning (EF) nr. 1346/2000 af 29. maj 2000 om konkurs (EFT L 160, s. 1) — international kompetence til at indlede insolvensbehandling — kompetence for retterne i en medlemsstat, der ikke er centret for skyldnerens hovedinteresser, men for et af skyldnerens faste forretningssteder — udtrykkene »bestemmelserne« og »kreditor«
      
         Konklusion
      
      
                  1)
               
               
                  Udtrykket »bestemmelserne« i artikel 3, stk. 4, litra a), i Rådets forordning (EF) nr. 1346/2000 af 29. maj 2000 om konkurs, som henviser til de bestemmelser, der i henhold til lovgivningen i den medlemsstat, på hvis område centret for skyldnerens hovedinteresser befinder sig, forhindrer en hovedinsolvensbehandling i denne medlemsstat, skal fortolkes således, at det ikke tager sigte på de bestemmelser, der udelukker bestemte personer fra den kreds af personer, der har ret til at indgive anmodning om en sådan insolvensbehandling.
               
            
                  2)
               
               
                  Udtrykket »kreditor« i den nævnte forordnings artikel 3, stk. 4, litra b), som anvendes til at betegne den kreds af personer, der har ret til at indgive anmodning om territorial insolvensbehandling, skal fortolkes således, at det ikke omfatter en myndighed i en medlemsstat, der i henhold til lovgivningen i denne medlemsstat har til opgave at handle i almenhedens interesse, men som hverken indtræder i egenskab af kreditor eller for kreditorernes navn eller regning.
               
            
         (1)  EUT C 113 af 1.5.2010.